Diari Oficial de la Generalitat Valenciana


Sumari del DOGV 7888, del 05-10-2016 (2016/7526)

Notificació de la sentència dictada en el procediment de guarda i custòdia número 21/2016.
------------------------------------------------------------------------------------------

### Dades del document

Número de DOGV
:   7888

Data del DOGV
:   05-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7526


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de guarda i custòdia número 21/2016. [2016/7526]  
Procediment civil número 21/2016  
Judici: família, guarda, custòdia, aliments, fill menor no matrimonial no consensuat número 000021/2016.  
Part demandant: Silvia Flores del Pozo.  
Part demandada: José Carlos dos Santos Mendes.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té l'encapçalament i la part dispositiva que, literalment, és el següent:  
  
«Sentència número 18/2016  
Jutgessa que la dicta: Macarena Amparo Mira Picó.  
Lloc: Vila-real.  
Data: 8 de setembre de 2016.  
Part demandant: Silvia Flores del Pozo.  
Advocat: Aquilino López Lacarra.  
Procuradora: Carmen Rubio Antonio.  
Part demandada: José Carlos dos Santos Mendes.  
Macarena Mira Picó, magistrada del Jutjat de Violència sobre la Dona número 1 de Vila-real, he vist aquestes actuacions seguides davant d'aquest jutjat amb el número 21/2016, a instàncies de Silvia Flores del Pozo, representada per la procuradora Carmen Rubio Antonio, contra José Carlos dos Santos Mendes, declarat en situació de rebel·lia processal.  
Dispositiva  
Estime parcialment la demanda interposada per la representació processal de Silvia Flores del Pozo contra José Carlos dos Santos Mendes, i dispose les mesures següents:  
Atribuïsc la guarda i custòdia de la menor, I. D. S. F., a la mare. Atribuïsc a la mare l'exercici de la pàtria potestat amb caràcter exclusiu.  
  
Establisc com a règim de visites el següent:  
- El pare podrà estar en companyia de la seua filla menor els caps de setmana alterns, el dissabte des de les 10.00 hores fins a les 20.00 hores, i el lliurament i la replega s'efectuarà a través de la neboda de la demandante, N. R. F.  
Pel que fa a la pensió d'aliments a favor de la menor, la fixe en 150 euros mensuals, que els haurà d'abonar el pare dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'índex de preus de consum fixat per l'Institut Nacional d'Estadística. Les despeses extraordinàries s'hauran de pagar a mitges.  
Atribuïsc l'ús del domicili familiar a la menor i al progenitor custodi.  
Tot això sense fer imposició expressa de les costes processals.  
Notifiqueu aquesta sentència a les parts, i feu-los saber que, en contra, s'hi pot interposar un recurs d'apel·lació dins del termini dels cinc dies següents des que es notifique.  
Aquesta és la meua sentència, de la qual cal deixar un testimoniatge en les actuacions que, jutjant definitivament en primera instància, pronuncie, mane i firme.  
Publicació. Aquesta sentència va ser donada, llegida i publicada per la magistrada que la firma, mentre celebrava audiència pública en el dia de la seua data, i assistida per mi, la lletrada de l'Administració de Justícia. En done fe.»  
  
Atés que es desconeix el domicili o la residència actuals del demandat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència al demandat.  
  
  
Vila-real, 28 de setembre de 2016.- La lletrada de l'Administració de Justícia: María Miranda Tauler.